'Ntel'acesion comune el volcan el xe el riłievo formà da łe mase ignè enterne de ła Tera. Pù en xenerałe i xe vulcani tute łe discontinuedà inte ła crosta terestre traverso łe cuałi, co manifestasioni varie, se fa strada i prodoti del'atività magmàtega endòxena: polvari, gas, vaori e materiałi fuxi sòłidi. Ła forausìa de material ła xe dita erusion e i materiałi erutai i xe: łava, cènare, łapiłi, gas, scorie varie e vaor aqueo. I vulcani i no xe altro che testimonianse del'existensa, inte łe zone profonde de ła łitosfera, de mase fuxe siłicàteghe naturałi dite magmi.